మహీంద్రా నుంచి మరో కొత్త మోడల్ కారు
న్యూఢిల్లీ (ఏజెన్సీ)| PNR| Last Modified      బుధవారం,  5 డిశెంబరు 2007 (15:57 IST)
ఆటోమొబైల్ రంగంలో ప్రముఖ సంస్థగా పేరుగాంచిన మహీంద్రా అండ్ మహీంద్రా మార్కెట్‌లోకి మరో కొత్త మోడల్‌ను విడుదలచేసింది. వీ సిరీస్ స్కార్పియో పేరుతో  ప్రవేశపెట్టిన కారును మంగళవారం మార్కెట్‌లోకి విడుదల చేసింది. వీ సిరీస్ స్కార్పియో కారును మార్కెట్‌లోకి తీసుకురావడానికి కంపెనీ రూ.150 కోట్లు వెచ్చించిందని మహీంద్రా అండ్ మహీంద్రా మార్కెటింగ్ విభాగ ఉపాధ్యక్షుడు వివేక్ నాయర్ చెప్పారు.
మార్కెట్‌లో స్కార్పియో కార్లకు కొనుగోలుదార్ల నుంచి మంచి డిమాండ్ ఉందని తెలిపారు. మహీంద్రా అండ్ మహీంద్రా స్కార్పియో కార్లు గత ఆర్ధిక సంవత్సరంలో 38,015 యూనిట్ల మేరకు అమ్మకాలు జరిగినట్టు ఆయన చెప్పారు. గత ఏడాది వీటి సంఖ్యం 31,661 యూనిట్లు మాత్రమే అని నాయర్ వివరించారు.
సంబంధిత వార్తలు